IBANK ให้สินเชื่อรายย่อยสูงถึง 2 แสนบ. ผ่อนนาน 5 ปี
IBANK จับมือกับบรรษัทประกันสินเชื่ออุตสาหกรรมขนาดย่อม เปิดตัว "โครงการสินเชื่อเสริมสร้างธุรกิจรายย่อยมุสลิม" ให้สินเชื่อรายย่อยสูงถึง 2 แสนบ. ผ่อนนาน 5 ปี
20 ก.ค. 2560

ธนาคารอิสลามแห่งประเทศไทย (ไอแบงก์) ระบุว่า ธนาคารได้จับมือกับบรรษัทประกันสินเชื่ออุตสาหกรรมขนาดย่อม (บสย.) เปิดตัวผลิตภัณฑ์ใหม่ “โครงการสินเชื่อเสริมสร้างธุรกิจรายย่อยมุสลิม” เพื่อยกระดับผู้ประกอบธุรกิจรายย่อยที่เป็นพี่น้องมุสลิมทั่วประเทศ โดยเฉพาะในพื้นที่จังหวัดภาคใต้
โดยให้วงเงินสินเชื่อต่อราย 50,000-200,000 บาท ระยะเวลาผ่อนนานสูงสุดถึง 5 ปี คิดอัตรากำไรเพียง 1 % ต่อเดือน และพิเศษสุด! ธนาคารขอมอบความคุ้มครองประกันอุบัติเหตุตะกาฟุล และการค้ำประกันสินเชื่อจาก บสย.ฟรี! เริ่มให้บริการแล้ววันนี้ ถึง 15 ธันวาคมนี้
ทั้งนี้ ธนาคารประสบความสำเร็จในโครงการต่างๆ ที่สนับสนุนการดำเนินงานตามพันธกิจ อาทิ โครงการยกระดับอพาร์ทเม้นท์มุสลิม โครงการเพื่อสนับสนุนโรงแรมบนเกาะพีพี ซึ่งส่วนใหญ่เป็นผู้ประกอบการมุสลิมในพื้นที่ รวมทั้งโครงการไอแบงก์ร่วมนำพาธุรกิจฮาลาลไทยมุ่งไกลสู่ต่างแดนที่สนับสนุนการได้เครื่องหมายรับรองฮาลาล และนำพาผู้ประกอบการฮาลาลไปเปิดตลาดในต่างแดน ซึ่งได้รับการตอบรับและประสบผลสำเร็จเป็นอย่างดี